Държавен вестник, бр. 78, 2015 г., стр. 13

БРОЙ  78	
Д Ъ Р Ж А В Е Н  В Е С Т Н И К 	
СТР.  13  
1. Планиране на маркетингови стратегии.
2. Промотиране на туризма.
3. Статистически програми.
4. Законодателство и програми, свързани с 
качеството на туризма, развитието на туризма 
и хотелиерските дейности.
Член 3
Маркетинг и промотиране
Страните ще насърчават сътрудничеството 
между техните туристически организации и 
туристически агенции с оглед увеличаване на 
туристопотока между двете страни. За тази 
цел Страните ще стимулират участието в 
туристически борси, изложения, семинари и 
други туристически мероприятия, провеждани 
в другата държава, и ще насърчават посеще-
нията на реципрочна основа на журналисти 
в областта на туризма и други медийни пред-
ставители за промотиране на туристическия 
потенциал на двете Страни.
Член 4
Информация
Страните ще благоприятстват обмена на 
информация за програмите за развитие на 
туризма, които се изпълняват в съответните 
им държави, с оглед на насърчаването на 
инвестициите в туризма в двете Страни.
Член 5
Изменения
Този Протокол за сътрудничество може да 
бъде променян по всяко време по взаимно съ-
гласие на двете Страни, изразено в писмен вид.
Член 6 
Действие и прекратяване
1. Този Протокол за сътрудничество влиза 
в сила от датата на неговото подписване и ще 
остане в сила за период от пет години, като 
ще бъде автоматично подновяван за следващи 
петгодишни периоди.
2. Този Протокол за сътрудничество се 
прекратява, когато една от Страните заяви за 
своето намерение да го прекрати най-малко 
шест месеца предварително чрез писмено 
уведомление до другата Страна.
3. Прекратяването на този Протокол за 
сътрудничество не влияе върху изпълнението 
на стартираните дейности.
Подписан в Меделин, Колумбия, на 14 сеп-
тември 2015 г. в два оригинални екземпляра 
на български, португалски и английски език, 
като трите текста имат еднаква сила. В случай 
на различия в тълкуването меродавен ще бъде 
текстът на английски език.
За Министерството 	
За Министерството
на туризма	
на икономиката
на Република 	
на Португалската
България:	
република:
Николина Ангелкова,	
Антонио
министър	
Пиреш де Лима,
	
министър
6465
КОМИСИЯ ЗА ЗАЩИТА  
НА КОНКУРЕНЦИЯТА
Правилник за изменение и допълнение на 
Устройствения правилник на Комисията за 
защита на конкуренцията (обн., ДВ, бр. 15 от 
2009 г.; изм., бр. 44, 88 и 92 от 2009 г., бр. 16 
и 79 от 2010 г., бр. 10, 96 и 104 от 2011 г.; изм. 
и доп., бр. 95 от 2012 г.)
§ 1. В чл. 2 след думите „обществени по-
ръчки“ се добавя „за определяне на частен 
партньор“.
§ 2. В чл. 3 думите „бюджетни кредити“ 
се заменят с „бюджет“.
§ 3. В чл. 6 се правят следните изменения 
и допълнения:
1. Създава се нова т. 7 със следния текст:
„7. осигуряване на защита срещу злоупо-
треба с по-силна позиция при договаряне;“.
2. Досегашните т. 7, 8, 9 и 10 стават съот-
ветно т. 8, 9, 10 и 11, като в т. 9 след думата 
„решения“ се поставя запетая и се добавя 
„действия или бездействия на“.
3. Създава се нова т. 12 със следния текст:
„12. осигуряване на защита срещу незако-
носъобразни решения, приети в процедура за 
определяне на частен партньор по Закона за 
публично-частното партньорство.“ 
§ 4. В чл. 7 се правят следните изменения 
и допълнения:
1. В т. 9 думите „на актове, на възложители“ 
и думите „на концеденти – “ се заличават.
2. Създава се нова т. 12 със следния текст:
„12. произнася се по законосъобразност-
та на решенията на органите по Закона за 
публично-частното партньорство, приети в 
процедура за определяне на частен партньор;“.
3. Досегашните т. 12 и 13 стават съответно 
т. 13 и 14.
§ 5. В чл. 21, ал. 2, т. 11 думите „Правни 
анализи“ се заменят с „Право“.
§ 6. В чл. 23, ал. 2 думите „Финансово-
административна“ се заменят с „Финансово-
административни и международни дейности“.
§ 7. В чл. 24 се правят следните изменения 
и допълнения:
1. В ал. 1 думите „Финансово-администра-
тивна“ се заменят с „Финансово-администра-
тивни и международни дейности“.
2. В ал. 2, т. 16 абревиатурата „НВМОП“ 
се заличава.
3. В ал. 3 се създават нови т. 15, 16 и 17 
със следните текстове:
„15. предлага и организира провеждането 
на инициативи, свързани с популяризиране 
дейността на комисията;
16. подпомага комисията при осъществява-
не на взаимодействието є с други държавни 
органи и неправителствени организации;
17. организира извършването на преводи 
на материали от български език на чужд език 
и от чужд език на български език.“